כל הזמרים עם המסכה בפרק מופיעים מדי פעם כקבוצה במהלך הופעה ללא הצבעות, וכל פרק מסתיים בהדחת המפורסם ששר הדרן בלי מסכה. מאז העונה השנייה, הסדרה כללה גם בחלק מהפרקים סיבוב "סמאקדאון" (smackdown), בו שני המתחרים הפחות פופולריים מההופעות הראשונות שלהם שרים בזה אחר זה באותה במה, ומתקיימת הצבעת סילוק שנייה. בעונה השלישית חולקו המתמודדים לשלוש קבוצות משנה, וכל אחת מהן הופיעה בשלושה פרקים רצופים לפני שחזרו למתכונת הביצועים המאוחדת. בשל התפרצות מגפת הקורונה, קהל וירטואלי החליף את הקהל באולפן בעונה הרביעית והחמישית.. החל מהעונה השישית חזר הקהל לאולפן.
בעונה החמישית והשישית ישנם מתמודדים הנקראים "גוקרים" בכל קבוצה מבין שתי הקבוצות מתווסף גוקר חדש שמחליף את המודח עד שלב מסוים.
בעונה השביעית המתמודדים שוב חולקו לשלוש קבוצות ללא גוקרים והפעם הקבוצות כללו: הטוב, הרע והחמוד.
חברי פאנל ומארחים.
פאנל הקבע מורכב מהשחקן והקומיקאי קן ג'ונג, הדוגמנית והשחקנית ג'ני מקארתי וולברג, הזמרת ניקול שרזינגר, והזמר-יוצר רובין ת'יק, בהנחיית ניק קאנון.
ביוני 2020 אושר שג'ונג, מקארתי וולברג, שרזינגר ות'יק יחזרו כחברי פאנל בעונה הרביעית, כמו גם קנון בתור המנחה. בחודש שלאחר מכן אישרה פוקס את תפקידו של קנון וקיבלה את התנצלותו על כך שהצהיר כי "קידם שנאה בשוגג" בפודקאסט שלו. הוא גם התחייב לתרום את המשכורת הראשונה שלו העונה למרכז שמעון ויזנטל לאחר ביקור אצל פקידיו.
עונה ראשונה (2019).
פרק בכורת העונה שודר ב-2 בינואר 2019. ופרק הסיום העונה שודר ב-27 בפברואר 2019.
חברי פאנל אורחים.
בנוסף לחברי הפאנל הקבועים, נוספו מדי פרק חברי פאנל אורחים שכללו את: השחקן והקומיקאי ג'ואל מקהייל בפרק השלישי והרביעי, השחקן ג'יי בי סמוב בפרק השביעי והקומיקאי קינן תומפסון בפרק השמיני והתשיעי.
מתמודדים.
בעונה זו 12 המתמודדים חולקו לשתי קבוצות: קבוצה א' (טווס, היפופוטם, מפלצת, חד קרן, צבי ואריה) וקבוצה ב' (ארנב, חייזרית, עורבת, אננס, פודל ודבורה), לאחר ארבע הדחות, שמונת המתמודדים הנשארים התחלקו לקבוצות זמניות של ארבעה מתמודדים, קבוצה א': ארנב, אריה, חייזרית ועורבת, וקבוצה ב': מפלצת, טווס, דבורה וחד קרן. לאחר הדחה אחת מכל קבוצה, ששת המתמודדים הנשארים אוחדו לקבוצה אחת עד הגמר.
עונה שנייה (2019).
שידור הבכורה של העונה שודר ב-25 בפסטמבר 2019 ופרק סיום העונה שודר ב-18 בדצמבר 2019.
חברי פאנל אורחים.
בנוסף לחברי הפאנל הקבועים, נוספו מדי פרק חברי פאנל אורחים שכללו את: הקומיקאי אנתוני אנדרסון בפרק השישי, בובת היד טריומף, כלב העלבונות הקומי (רוברט סמייגל) בפרק השביעי, הקומיקאי ג'ואל מקהייל בפרק השמיני והתשיעי והראפר וזוכה הראשונה טי-פיין בפרק העשירי.
מתמודדים.
בעונה זו 16 המתמודדים חולקו לארבע קבוצות, קבוצה א' (פרפר, ביצה, מה-שמו ושלד), קבוצה ב' (חיפושית, רוטווילר, עץ וגלידה), קבוצה ג' (אלמנה שחורה, נמר, פלמינגו ופנדה) וקבוצה ד' (פרח, נשר, פינגווין ושועל). לאחר הדחה אחת מכל קבוצה קבוצות א' ו-ג' אוחדו לקבוצה אחת (פרפר, מה-שמו, שלד, אלמנה שחורה, נמר ופלמינגו) וקבוצות ב' ו-ד' אוחדו לקבוצה אחת (חיפושית, רוטווילר, עץ, פרח, פינגווין ושועל). לאחר שתי הדחות מכל קבוצה מאוחדת, השמיניה האחרונה חולקה לקבוצות זמניות, קבוצה א' (רוטווילר, פלמינגו, נמר ופרח) וקבוצה ב' (שועל, מה-שמו, עץ ופרפר). לאחר שתי הדחות מכל קבוצה זמנית, השישיה הסופית אוחדה לקבוצה אחת עד הגמר.
עונה שלישית (2020).
פרק הבכורה של העונה שודר ב-2 בפברואר 2020 ופרק הסיום של העונה שודר ב-20 במאי 2020.
חברי פאנל והמנחה.
חברי פאנל אורחים בעונה זו כללו את הזמר ג'יימי פוקס בפרק הראשון, הקומיקאי ג'ייסון ביגס בפרק השני, השחקנית ליאה רמיני בפרק השלישי, הסטנדאפיסט גבריאל איגלסיאס בפרק החמישי, הראפר וזוכה העונה הראשונה טי-פיין בפרק השישי, הקומיקאי ג'ואל מקהייל בפרק השמיני, הקומיקאי ויל ארנט בפרק התשיעי, השחקנית איווט ניקול בראון בפרק האחד עשר, אשת הטלוויזיה שרון אוסבורן בפרק השנים עשר, השף גורדון רמזי בפרק השלושה עשר, הקומיקאי ג'ף דיי בפרק הארבעה עשר והשחקן ג'יי פארו בפרק החמישה עשר.
מתמודדים.
בעונה זו 18 המתמודדים חולקו לשלוש קבוצות: קבוצה א' (טיגריס לבן, צב, לאמה, גברת מפלצת, רובוט וקנגורו), קבוצה ב' (צפרדע, פיל, חתלתולה, טאקו, עכברה ובננה) וקבוצה ג' (מלאכית לילה, דובה, אסטרונאוט, טי-רקס, קרנף וברבורה). לאחר שלוש הדחות מכל קבוצה, תשעת האחרונים אוחדו לקבוצה אחת להדחה אחת. בשמיניה האחרונה המתמודדים חולקו לקבוצות זמניות של ארבעה מתמודדים בכל קבוצה, בקבוצה א' המתמודדים היו: מלאכית לילה, צב, אסטרונאוט וקנגורו, ובקבוצה ב' המתמודדים היו: צפרדע, קרנף, חתלתולה ובננה. אחרי שתי הדחות של הקבוצות הזמניות השישיה האחרונה אוחדה לקבוצה אחת עד הגמר.
עונה רביעית (2020).
פרק בכורת העונה שודר ב-23 בספטמבר 2020 ופרק סוף העונה שודר ב-16 בדצמבר 2020.
חברי פאנל אורחים.
חברי פאנל אורחים בעונה זו כללו את: הקומיקאי ג'ואל מקהייל בפרק השלישי והרביעי, הקומיקאי וזוכה העונה השנייה ויין בריידי בפרק השישי, המנחה ניסי נאש בפרק השביעי, השחקנית שריל היינס בפרק השמיני, הקומיקאי ג'יי פארו בפרק התשיעי והשחקן והקומיקאי קרייג רובינסון בפרק העשירי.
מתמודדים.
בעונה זו 16 המתמודדים חולקו לשלוש קבוצות, קבוצה א' (שמש, ג'ירף, פופקורן, דרקון וינשופי שלג), קבוצה ב' (תנין, חייזר תינוק, סוסונית ים, מה שמו, נחש וגרמלין) וקבוצה ג' (מפלצת מתפתלת, פטריה, מדוזה, ברוקולי ושפתיים). בניגוד לעונות האחרות, הקבוצות שימשו עד לחצי הגמר (כולל), ללא איחוד.
עונה חמישית (2021).
פרק בכורת העונה שודר ב-10 במרץ 2021 ופרק סיום העונה שודר ב-26 במאי 2021.
חברי פאנל אורחים והמנחים.
המנחה הקבוע ניק קאנון נבדק חיובי ל-COVID-19 כמה ימים לפני שהתוכנית הייתה אמורה לעלות בפברואר 2021; כתוצאה מכך, ניסי נאש הנחתה את חמשת הפרקים הראשונים. קאנון חזר לאחר שהתחרה בתור "הבולדוג" בפרק החמישי.
חברי הפאנל האורחים בעונה זו כללו את: הקומיקאי ג'ואל מקהייל בפרק השלישי, השחקנית ריטה ווילסון בפרק השביעי, השחקנית והזמרת כריסי מץ בפרק השמיני, השחקן רוב ריגל בפרק התשיעי, הזמר דריוס ראקר בפרק העשירי והזמרת וזוכת העונה הרביעית ליאן ריימס בפרק האחד עשר.
מתמודדים.
בעונה זו, 14 המתמודדים חולקו לשתי קבוצות: קבוצה א' (בובות רוסיות, שבלול, קונכייה, דביבון ורובוט אורן) וקבוצה ב' (ברבורה שחורה, מפלצת סבא, זיקית, עוף חול וחזירון). בהדחה השנייה של קבוצה א', הצטרף אליהם הקטלן. בהדחה השנייה של קבוצה ב' הצטרף אליהם הסרטן. בהדחה השלישית של קבוצה ב' הצטרף אליהם הבולדוג. בהדחה השלישית של קבוצה א' הצטרף אליהם היטי. לאחר שלוש הדחות מכל קבוצה, הקבוצות אוחדו לקבוצה אחת עד לגמר.
עונה שישית (2021).
פרק בכורת העונה שודר ב-22 בספטמבר 2021 ופרק סיום העונה שודר ב-15 בדצמבר 2021.
חברי פאנל אורחים.
חברי פאנל אורחים בעונה זו כללו את: השחקן לזלי ג'ורדן בפרק השישי, הקומיקאי ג'ואל מקהייל בפרק השביעי, הראפר ויל.איי.אם בפרק השמיני והשחקנית שריל היינס בפרק התשיעי.
מתמודדים.
בעונה זו, 16 המתמודדים חולקו לשתי קבוצות, קבוצה א' (בואשת, תמנון, אבו נפחא, אמא אדמה ואוגר) וקבוצה ב' (מלכת לבבות, מולארד, קאפקייק, דלמטי ובננה ספליט). בנוסף, אוגר, תינוק, פלפל וליצן חצר הצטרפו לקבוצה א', זחל וכדור חוף הצטרפו לקבוצה ב'. הקבוצות שימשו עד לחצי הגמר (כולל) ללא איחוד.
עונה שביעית (2022).
פרק בכורת העונה שודר ב-9 במרץ 2022 ופרק סיום העונה שודר ב-18 במאי 2022.
למרות היותה כעונה השביעית של התוכנית, העונה נקראה לרוב "הזמר במסכה: הטובים, הרעים והמתכרבלים" (באנגלית: "The Masked Singer: The Good, The Bad, and The Cuddly")
חברי פאנל אורחים.
חברי פאנל אורחים בעונה זו כללו את: השחקן אריק סטונסטריט בפרק השני, הקומיקאית ניקול ביר בפרק החמישי והשחקן לזלי ג'ורדן בפרק השישי.
מתמודדים.
בעונה זו, 15 המתמודדים חולקו לשלושה צוותים: הטובים (מק'טרייר, גחלילית, מנהלת קרקס, ארמדיל ונסיך), הרעים (קיקלופ, כבש, הידרה, מלכות קוברות וג'ק בקופסה) והמתכרבלים (מה-שמו, גברת דובי, למורה, ממותה תינוקת וארנבון חלל), הצוותים חולקו לשלוש סבבים: סיבוב 1 (מה-שמו, מק'טרייר, קיקלופ, גחלילית וכבש), סיבוב 2 (גברת דובי, הידרה, מנהלת קרקס, למורה וארמדיל) וסיבוב 3 (נסיך, ממותה תינוקת, מלכות קוברות, ג'ק בקופסה וארנבון חלל). בכל סיבוב היו ארבע הדחות רצופות. שלושת מנצחי הסיבובים עברו אוטומטית לגמר.
עונה שמינית (2022).
פרק בכורת העונה ישודר ב-21 בספטמבר 2022.
חברי פאנל אורחים.
חברי פאנל אורחים בעונה זו יכללו את: השחקן ג'ואל מקהייל, המחזאי לזלי ג'ורדן, הקומיקאי ג'ון לוביץ, ומשתתפי העונה הראשונה השחקנית טורי ספלינג והזמר דוני אוסמונד.
הרקדן במסכה (2021).
הספין אוף "הרקדן במסכה" מתקיים באותו אופן כמו "הזמר במסכה", רק שחברי הפאנל צריכים לזהות את המתמודדים לפי יכולות הריקוד שלהם, ומי שמודח בסוף כל פרק הוא המתמודד שרקד הכי פחות טוב בעיני הקהל וחברי הפאנל.
פרק בכורת העונה שודר ב-27 בדצמבר 2020 ופרק סוף העונה שודר ב-27 בינואר 2021.
הספין אוף לא יחוזר לא יחזור לעונה נוספת.
חברי הפאנל והמנחה.